טראג'י פ. הנסון

טראג'י פנדה הנסון (באנגלית: Taraji Penda Henson; נולדה ב-11 בספטמבר 1970) היא שחקנית קולנוע וטלוויזיה אמריקאית. הייתה מועמדת לפרס אוסקר לשחקנית המשנה הטובה ביותר לשנת 2009 על תפקידה בסרט "הסיפור המופלא של בנג'מין באטן". כיכבה בתור קוקי ליון בסדרת הדרמה של רשת פוקס "אימפריה" בין השנים 2015–2020, ועל תפקידה בסדרה זכתה בפרס גלובוס הזהב והייתה מועמדת פעמיים לפרס אמי לבידור בפריים טיים לשחקנית ראשית בסדרת דרמה. 

== ביוגרפיה ==
הנסון נולדה בדרום-מזרח וושינגטון די. סי., לברניס גורדון, מנהלת חברה בחנות כלבו בוושינגטון, ולבוריס הנסון, שרת ומייצר מתכת. שמה הפרטי של הנסון הוא בשפה הסוואהילית: "טראג'י" משמעותו "תקווה", ו"פנדה" – "אהבה".

יש לה שני אחים צעירים, שון ואפריל. היא מדברת לעיתים קרובות על השפעתה של סבתה מצד אמה, פטסי באלארד, שליוותה אותה בטקס פרסי אוסקר ה-81 בשנה בה הועמדה. על פי ניתוח DNA מיטוכונדריאלי, הנסון מקורבת לשבט אנשי המאסה בקמרון. לדבריה, חוקר הקוטב הצפוני מת'יו הנסון היה "אחיו של סבא רבא שלי."

הנסון למדה ב"תיכון אוקסון היל" במרילנד, ולאחר מכן למדה באוניברסיטת המדינה של קרוליינה הצפונית לחקלאות וטכנולוגיה. לאחר שסיימה את לימודיה במוסדות אלה בהצלחה, החלה ללמוד לתואר ראשון באמנויות הבמה באוניברסיטת הווארד. כדי לממן את לימודיה, היא עבדה בבקרים כמזכירה בפנטגון ובערבים עבדה כמלצרית מזמרת באוניית התענוגות "the Spirit of Washington".

== קריירה==
בשנת 1997 החלה לשחק בסדרות טלוויזיה בתפקידי אורח, אך את תפקידה הבולט הראשון קיבלה בשנת 2001, בסרט הדרמה "בייבי בוי" לצדו של הזמר טייריס גיבסון.

בשנת 2002 הצטרפה לעונה השנייה של סדרת הפשע "המחלקה", שם גילמה את תפקידה של המפקחת ריינה וושינגטון, לצד השחקנים בוני בדליה וג'ון האם. היא שיחקה בתפקיד זה עד העונה הרביעית ב-2004.

הופעתה הראשונה המשמעותית של הנסון על מסך הקולנוע הייתה בשנת 2005 בסרט זוכה פרס האוסקר "מלחמות הראפ". באותה שנה שיחקה הנסון גם במותחן האקשן "ארבעה אחים".

בשנת 2008 כיכבה הנסון בדרמת המסתורין הרומנטית זוכת 3 פרסי האוסקר של דייוויד פינצ'ר "הסיפור המופלא של בנג'מין באטן". בסרט גילמה הנסון את דמותה של קוויני שמאמצת את בנג'מין באטן גיבור הסרט. על תפקידה בסרט הייתה הנסון מועמדת לפרס אוסקר לשחקנית המשנה הטובה ביותר, לפרס גילדת שחקני המסך, פרס בחירת הקהל ועוד.

בשנת 2011 שיחקה בתפקיד הראשי בסרט הטלוויזיה "נלקח ממני: סיפורה של טיפאני רובין" ברשת LMN, אודות סיפורה האמיתי של טיפאני רובין שיצאה למבצע חילוץ של בנה בן ה-6 מאביו שחטף אותו במהלך 2008 עד לסיאול, קוריאה הדרומית. טראג'י אשר גילמה את רובין, הייתה מועמדת לפרס אמי לשחקנית הטובה ביותר במיני-סדרה או סרט טלוויזיה, אך לא זכתה.

החל משנת 2011 גילמה הנסון בסדרה "מבוקש" את דמותה של הבלשית ג'וזפין "ג'וז" קרטר, בלשית במחלקת רצח במשטרת ניו יורק, עד אמצע העונה השלישית. בשנת 2014 שיחקה בדרמת הפשע "אף מעשה טוב" לצד אידריס אלבה.

החל משנת 2015 ועד שנת 2020, כיכבה הנסון בתפקיד ראשי בדרמה המוזיקלית "אימפריה" של רשת פוקס, העוסקת בתעשיית חברות ההקלטה של מוזיקת ההיפ הופ. בסדרה היא מגלמת את דמותה של קוקי ליון, אשתו של מייסד החברה, אותו משחק טרנס האוורד. על תפקידה בסדרה קיבלה פרסים וביקורות חיוביות ממבקרים בארצות הברית, ואף זכתה בפרס גלובוס הזהב לשחקנית הטובה ביותר בסדרת דרמה וקיבלה שתי מועמדויות לפרס אמי לבידור בפריים טיים לשחקנית ראשית בסדרת דרמה בשנים 2015 ו-2016

בשנת 2016 גילמה את המתמטיקאית קתרין ג'ונסון בסרט הדרמה הביוגרפי "מאחורי המספרים", אשר מבוסס על ספר באותו שם מאת מרגוט לי שטרלי, ועוסק בפעילותן של ג'ונסון, דורותי ווהן, מרי ג'קסון ונשים אפרו-אמריקאיות נוספות שנטלו חלק בתוכנית מרקורי של נאס"א. על תפקידה בסרט קיבלה מועמדויות וזכיות רבות ואף ביקורות טובות מהמבקרים על משחקה. באותה שנה שיחקה בסרטו של פיטר בילינגסלי "במנוסה". בסוף שנה זו, מגזין טיים בחר בהנסון לאחד ממאה האנשים המשפיעים ביותר בעולם. באותה השנה פרסמה את האוטוביוגרפיה שלה "Around the Way Girl" בהפצה של הניו יורק טיימס והפך במהרה לרב-מכר.

בשנת 2019 כיכבה בסרט "מה גברים רוצים" (מבוסס על הקומדיה הרומנטית של מל גיבסון "מה נשים רוצות" משנת 2000), כסוכנת ספורט, שלא מקבלת הערכה מעמיתיה הגברים, ומקבלת את היכולת לשמוע את מחשבות הגברים שבסביבתה.

ביולי 2020 פורסם כי הנסון מפיקה סדרת ספין אוף בכיכובה לסדרה "אימפריה".<ref></ref>

בשנת 2021 השתתפה בספיישל "החבובות: האחוזה הרדופה" שעלה בדיסני+.

בשנת 2024, הנסון נכללה ברשימת טיים 100.<ref></ref>

== חיים אישיים ==
בשנת 1994, ילדה הנסון את בנה, מרסל. אביו, ויליאם למאר ג'ונסון, היה בן זוגה של הנסון בשנות בית הספר התיכון והמכללה והוא נרצח ב-2003.

הנסון התארסה לשחקן ה-NFL לשעבר קלווין היידן ב-13 במאי 2018. באוקטובר 2020 חשפה כי השניים נפרדו.

כתומכת ידועה של ארגון 'אנשים למען יחס מוסרי לבעלי חיים' (PETA), הופיעה הנסון בינואר 2011 בקמפיין עירום עם הכותרת "אני מעדיפה להיות עירומה מאשר ללבוש פרווה". היא השתתפה שוב בקמפיין ל-PETA בשנת 2013, שהפעם הכותרת היא "תהיה מלאך לבעלי חיים", שם הנסון הצטלם עם הכלב המשפחתי 'דוד וילי'. "כלבים כבולים סובלים מדי יום ביומו", נכתב בקמפיין. "הם קופאים, רעבים, צמאים, פגיעים ובודדים. שמור אותם בפנים, איפה שזה בטוח וחם."

בפברואר 2015 התייצבה לסדרת פרסומים של ארגון קמפיין NOH8 אשר תומך בקהילת הלהט"ב. בסוף 2017 עברה לתזונה טבעונית כדי למנוע היווצרות של סרטן הקיבה. הנסון היא נוצריה ורואה במשחק כחוויה רוחנית.

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!הערות
|-
|1998
|חוכמת רחוב
|תמי
|
|-
|2000
|הרפתקאות רוקי ובולווינקל
|סטודנטית כנף-שמאלית
|
|-
|2001
|בייבי בוי
|איווט
|
|-
|2002
|ספר האהבה
|דייט מס' #4 / נערת גטו
|
|-
|2004
|מופע השיער
|טיפאני
|
|-
| rowspan="3" |2005
|מלחמות הראפ
|שאג
|
|-
|ארבעה אחים
|קמיל מרסר
|
|-
|חיה
|רמונה
|
|-
| rowspan="2" |2006
|משהו חדש
|נדרה
|
|-
|לחסל את האס
|שריס ווטרס
|
|-
|2007
|דבר אליי
|ורנל ווטסון
|
|-
| rowspan="2" |2008
|The Family That Preys
|פאם אוונס
|
|-
|הסיפור המופלא של בנג'מין באטן
|קוויני
|
|-
| rowspan="3" |2009
|בטוב וברע
|קלריס קלארק-ג'ונסון
|
|-
|עונת ההוריקן
|דיינה קולינס
|
|-
|I Can Do Bad All by Myself
|אפריל ג'ונס
|
|-
| rowspan="4" |2010
|דייט לילי
|הבלשית ארויו
|
|-
|קראטה קיד
|שרי פרקר
|
|-
|עולם מציצני
|מארי
|
|-
|פעם נפול
|פרל
|
|-
| rowspan="3" |2011
|הרופא הטוב
|תרזה
|
|-
|לארי קראון
|בלה
|
|-
|From the Rough
|קטנה סטארקס
|
|-
|2012
|לחשוב כמו גבר
| rowspan="2" |לורן האריס
|
|-
| rowspan="3" |2014
|לחשוב כמו גבר 2
|
|-
|אף מעשה טוב
|טרי גראנג'ר
|
|-
|טופ פייב
|הופעת קמע בתור עצמה
|
|-
| rowspan="2" |2016
|במנוסה
|סמנת'ה תורמן
|
|-
|מאחורי המספרים
|קתרין ג'ונסון
|
|-
| rowspan="3" |2018
|מרי הגאה
|מרי גודווין
|
|-
|מרירות
|מלינדה גייל
|
|-
|ראלף שובר את האינטרנט
|יססס
|דיבוב
|-
| rowspan="2" |2019
|מה גברים רוצים
|אלי דייוויס
|
|-
|האויבים הכי טובים
|אן אטווטר
|
|-
|2020
|קופי וקארים
|ונסה מנינג
|
|-
|2022
|המיניונים: עלייתו של גרו
|בל בוטום
|דיבוב
|-
| rowspan="3" |2023
|הצבע ארגמן
|שוג אייברי
|
|-
|Tell It Like a Woman
|
|במאית הקטע "Pepcy & Kim"
|-
|מפרץ ההרפתקאות: סרט העל
|ויקטוריה ואנס
|דיבוב
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
| rowspan="2" |1997
|The Parent 'Hood
|איידה
|פרק: "Fast Cash"
|-
|תאומות
|בריאנה
|פרק: "Two's Company"
|-
|1998-1997
|Smart Guy
|מוניק / לזלי
|3 פרקים
|-
| rowspan="2" |1998
|ER
|פטריס רובינס / אלן
|2 פרקים
|-
|הצלצול הגואל: הכיתה החדשה
|בחורה מס' #3
|פרק: "Loser"
|-
|1999-1998
|פליסיטי
|בחורה מס' #2 / סטודנטית לאמנות
|2 פרקים
|-
|1999
|פסיפיק בלו
|רונדה
|פרק: "The Right Thing"
|-
| rowspan="2" |2000
|בית הספר של השטן לבנות
|פייג'
|סרט טלוויזיה של ABC
|-
|רפואה שלמה
|קריסטל
|פרק: "Drug Interactions"
|-
|2001
|Murder She Wrote: The Last Free Man
|בס פינקני
|סרט טלוויזיה של CBS
ספין אוף לסדרת הטלוויזיה "רצח במשיכת קולמוס"
|-
|2004-2002
|The Division
|המפקחת ריינה וושינגטון
|14 פרקים
|-
|2004
|כולנו
|קים
|פרק: "In Through the Out Door"
|-
| rowspan="2" |2005
|חצי וחצי
|גבריאלה
|פרק: "The Big How to Do & Undo It Episode"
|-
|האוס
|מוירה
|פרק: "Spin"
|-
|2006
|CSI
|כריסטינה
|פרק: "I Like to Watch"
|-
|2008-2007
|בוסטון ליגל
|וויטני רום
|תפקיד משני; (עונה 4); 17 פרקים
|-
|2008
|איליי סטון
|אנג'לה סקוט
|3 פרקים
|-
|2010
|המופע של קליבלנד
|שאנל ויליאמס
|דיבוב; פרק: "Brotherly Love"
|-
|2011
|Taken from Me: The Tiffany Rubin Story
|טיפאני רובין
|סרט טלוויזיה של LMN
מועמדת פרס אמי לבידור בפריים טיים לשחקנית ראשית במיני-סדרה או בסרט <small>(אנ')</small> <small>(2011)</small>
|-
|2013-2011, 2015
|מבוקש
|הבלשית גוס'לין "ג'וס" קרטר
|תפקיד ראשי; (עונות 3-1)
תפקיד אורח (עונה 4); 55 פרקים
|-
|2014
|עונה של אהבה
|ג'קי
|סרט טלוויזיה של Lifetime
|-
|2020-2015
|אימפריה
|קוקי ליון
|תפקיד ראשי (6 עונות); 102 פרקים
|-
|2016
|עידן הקרח: בריחתה של הביצה
|את'ל
|דיבוב; סרט טלוויזיה של Fox
|-
|2017
|משפחת סימפסון
|פראלין
|דיבוב; פרק: "The Great Phatsby"
|-
|2019
|טוקה וברטי
|טרי
|דיבוב; פרק: "Sweetbeak"
|-
|2021
|החבובות: האחוזה הרדופה
|קונסטאנס האטצ'אווי
|דיבוב; ספיישל טלוויזיוני של דיסני+
|-
|2023
|אבוט אלמנטרי
|ואנטה טיגס
|פרק אחד
מועמדת פרס אמי לבידור בפריים טיים לשחקנית אורחת בסדרת קומדיה <small>(אנ') (2023)</small>
|-
|TBA
|Fight Night: The Million Dollar Heist
|ויויאן תומאס
|מיני-סדרה עתידית של Peacock
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
!מקור
|-
!2024
!פרס NAACP Image
|שחקנית המשנה הטובה ביותר בסרט קולנוע
|הצבע ארגמן
|
|<ref name=":0"></ref>
|}

== קישורים חיצוניים ==

* 
* [http://Taraji-Henson.com, אתר מעריצים] 

==הערות שוליים==

קטגוריה:בוגרי אוניברסיטת המדינה של קרוליינה הצפונית A&T
קטגוריה:בוגרי אוניברסיטת הווארד
קטגוריה:בוגרות אוניברסיטת הווארד
קטגוריה:וושינגטון די. סי.: אישים
קטגוריה:שחקניות קולנוע וטלוויזיה אפרו-אמריקאיות
קטגוריה:זוכי פרס גלובוס הזהב: טלוויזיה: שחקנית ראשית בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:אמריקאים שהופיעו ברשימת טיים 100
קטגוריה:פעילים למען זכויות להט"ב בארצות הברית
קטגוריה:טבעוניות אמריקאיות
קטגוריה:טבעונים אמריקאים
קטגוריה:זוכי פרס לוסי
קטגוריה:זוכי פרסי ה-BET: קולנוע: השחקנית הטובה ביותר
קטגוריה:אמריקאיות שנולדו ב-1970
קטגוריה:אמריקאים שנולדו ב-1970